Συντεταγμένες: 51°28′09″N 0°18′38″W﻿ / ﻿51.4692°N 0.31068°W﻿ / 51.4692; -0.31068

Αθλητικές υποδομές εντός του πάρκου
Το **παλιό πάρκο των ελαφιών** (αγγλικά: *Old Deer Park*) είναι ημιδασική έκταση και πάρκο 1,45 τ.χλμ. στην περιοχή του Ρίτσμοντ στο νοτιοδυτικό Λονδίνο.

Τοποθεσία
---------

Συνορεύει με τον Τάμεση στα δυτικά, τους κήπους του Κιου στα βόρεια, και την αστική περιοχή της κύριας πόλης του Ρίτσμοντ στα ανατολικά και νότια. Αποτελεί ιδιοκτησία του αγγλικού στέμματος ενώ η διέλευση σε αυτό είναι ελεύθερη. Από την πλευρά του ποταμού, διαθέτει κανάλι για την αποφυγή πλημμυρών κατά τις περιόδους ανόδου της στάθμης του ποταμού λόγω παλίρροιας, ενώ προστατεύεται και με την λειτουργία του υδατοφράκτη του Ρίτσμοντ σε κοντινή απόσταση.

Ιστορία
-------

Ο ένας από τους 2 οβελίσκους του πάρκου
Το πάρκο παραδοσιακά αποτελούσε χώρο κυνηγιού ελαφιών των Άγγλων βασιλέων, καθώς σε διπλανή τοποθεσία βρισκόταν το παλάτι του Ρίτσμοντ. Το 1637 ο Κάρολος Α´ ίδρυσε ένα πολύ μεγαλύτερο νέο πάρκο στο Ρίτσμοντ σε λίγο μακρινότερη τοποθεσία για τις δραστηριότητες του κυνηγιού, και έτσι το πάρκο δίπλα από το παλάτι απέκτησε την σημερινή του ονομασία ως *παλιό πάρκο των ελαφιών* (*Old Deer Park*).

Από τα τέλη του 19ου αιώνα, το μεγαλύτερο μέρος του πάρκου χρησιμοποιείται για αγώνες γκολφ και κρίκετ. Αξιοσημείωτο κτήριο αποτελεί το παλιό *αστρονομικό παρατηρητήριο του βασιλέως* (*King's Observatory*) το οποίο ιδρύθηκε από τον Γεώργιο Γ´ το 1769, και το οποίο πλέον είναι ιδιωτική οικία. Στα νοτιοδυτικά του παλιού παρατηρητηρίου διασώζονται τα θεμέλια παλαιού χριστιανικού ναού ο οποίος ιδρύθηκε από τον Ερρίκο Ε´ το 1414.Η κατασκευή της σιδηροδρομικής γραμμής για τον σταθμό του Ρίτσμοντ την περίοδο 1847/8, και η σιδηροδρομική γέφυρα του Ρίτσμοντ, περιόρισαν την πρόσβαση στο πάρκο, κάτι που μετέπειτα διευκολύνθηκε εν μέρει με την κατασκευή νέων μονοπατιών και γεφυρών.

Εντός του πάρκου, βρίσκονται 2 πέτρινοι οβελίσκοι, οι οποίοι ανεγέρθηκαν το 1874 και αρχικά χρησιμοποιούνταν από το παρατηρητήριο του βασιλέως για την παρατήρηση της διέλευσης της Αφροδίτης μπροστά από τον Ήλιο κατά το έτος εκείνο. Κατά την τοπική παράδοση όμως, η διήγηση είναι πως ανεγέρθηκαν προς μνήμη 2 αντρών που μονομάχησαν μεταξύ τους για την τιμή μιας γυναικός, Η οποία αργότερα λόγω των τύψεων που είχε, αυτοκτόνησε με πνιγμό πέφτοντας σε ποτάμι .

Παραπομπές
----------

1. 1 2  Wilkie, Kim (2000). «Old Deer Park Landscape Strategy». Αρχειοθετήθηκε από το πρωτότυπο στις 11 Μαρτίου 2006. Ανακτήθηκε στις 19 Μαΐου 2017.
2. ↑  «Kew» (PDF). London Borough of Richmond upon Thames. Αρχειοθετήθηκε από το πρωτότυπο (PDF) στις 17 Μαΐου 2017. Ανακτήθηκε στις 26 Δεκεμβρίου 2010.
3. ↑  «Our Portfolio». Crown Estate. Αρχειοθετήθηκε από το πρωτότυπο στις 18 Οκτωβρίου 2012. Ανακτήθηκε στις 19 Οκτωβρίου 2012.
4. ↑  «History». Royal Mid-Surrey Golf Club. Αρχειοθετήθηκε από το πρωτότυπο στις 29 Μαΐου 2016. Ανακτήθηκε στις 19 Οκτωβρίου 2012.
5. ↑  «Richmond Cricket Club». Ανακτήθηκε στις 29 Αυγούστου 2010.
6. ↑  Cloake, John (Νοεμβρίου 1990). *Richmond's Great Monastery, The Charterhouse of Jesus of Bethlehem of Shene*. **6,**. Richmond Local History Society. σελ. 51. ISBN 978-0950819860. (diagram).
7. ↑  «The Obelisks». St Margaret's Community site. Ανακτήθηκε στις 20 Οκτωβρίου 2014.

Εξωτερικοί σύνδεσμοι
--------------------

* London Borough of Richmond upon Thames: Old Deer Park

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Πόλη και δήμος του Ρίτσμοντ, Λονδίνο |
| --- |
|  |
| Κτήρια | 
* Παλάτι του Ρίτσμοντ
* Σταθμός του Ρίτσμοντ
* Θέατρο του Ρίτσμοντ
* Οικία του Άσγκιλ
* Μουσείο του Ρίτσμοντ
* Αμερικανικό διεθνές πανεπιστήμιο του Ρίτσμοντ
 |  |
|  |
| Γέφυρες | 
* Γέφυρα του Ρίτσμοντ
* Γέφυρα του Τουίκεναμ
* Σιδηροδρομική γέφυρα του Ρίτσμοντ
* Υδατοφράκτης και πεζογέφυρα του Ρίτσμοντ
 |
|  |
| Ανοικτοί χώροι | 
* Πάρκο του Ρίτσμοντ
* Παλιό πάρκο των ελαφιών
* Ρίτσμοντ Γκρην
* Ρίτσμοντ Χιλ
 |
|  |
| Νησιά | 
* Νήσος Κορπορέισον
* Νήσος του Γκλόβερ
* Νήσος Ηλ Πάι
* Νησίδα του Άιλουορθ
* Νησίδα του Λοτ
* Νησίδα του Μπρέντφορντ
 |
|  |
| Περιοχές του δήμου | 
* Ρίτσμοντ
* Σαιντ Μάργκαρετς
* Τουίκεναμ
* Στρώμπερυ Χιλ
* Τέντιγκτον
* Χαμ
* Πήτερσαμ
* Κιού
* Νορθ Σην
* Μόρτλεϊκ
* Μπαρνς
 |
|  |
| 
* Κατηγορία Κατηγορία
* Commons page Κοινά
 |

 |